आमिर खान ने इकोनॉमी क्लास में किया हवाई सफर तो Video ने इंटरनेट पर मचाया कोहराम  
आमिर खान ने इकोनॉमी क्लास में किया सफर
वायरल हुआ आमिर खान का वीडियो
फैन्स कर रहे हैं दिलचस्प कमेंट
बॉलीवुड एक्टर आमिर खान (Aamir Khan) ने इकोनॉमी क्लास में हवाई सफर क्या किया, उनका वीडियो सोशल मीडिया पर जमकर वायरल हो रहा है. हालांकि आमिर खान (Aamir Khan) जैसे सुपरस्टार से हर कोई बिजनेस क्लास में सफर करने की उम्मीद करता है, लेकिन जब वे एक डोमेस्टिक एयरलाइंस की इकोनॉमी क्लास में नजर आए तो सोशल मीडिया पर हंगामा मच गया. कई लोगों ने तो आमिर खान (Aamir Khan) के इकोनॉमी क्लास में सफर करने को उनकी फिल्म 'ठग्स ऑफ हिंदोस्तां' के फ्लॉप होने से जोड़कर देख रहे हैं. हालांकि यह सिर्फ एक मजाक है. 
A post shared by Muvipedia (@muvifreak) on Apr 22, 2019 at 11:43am PDT
आमिर खान (Aamir Khan) का एक वीडियो सोशल मीडिया पर खूब वायरल हो रहा है, इस वीडियो में आमिर खान फ्लाइट की विंडो सीट पर बैठे हुए हैं और उन्होंने नीले रंग की टोपी पहन रखी है औ चश्मा भी पहना हुआ है. हालांकि जहां वीडियो पर फैन्स दिलचस्प कमेंट कर रहे हैं, वहीं कई फैन्स 54 वर्षीय सुपरस्टार आमिर खान (Aamir Khan) के इस कदम की जमकर तारीफ कर रहे हैं.  
आमिर खान (Aamir Khan) के इकोनॉमी क्लास में सफर करने के बारे में एक फैन ने लिखाः 'आमिर भाई माशा अल्लाह आप सच्चे हीरो हो इकोनॉमी क्लास.' एक और फैन ने लिखा हैः 'असल में यह सिम्पलीसिटी क्लास है.' आमिर खान की फिल्म 'ठग्स ऑफ हिंदोस्तां' उनकी आखिरी रिलीज थी, जिसमें वे अमिताभ बच्चन, कैटरीना कैफ और फातिमा सना शेख के साथ नजर आई थीं. आमिर खान पानी फाउंडेशन के संस्थापक है रै जो एक एनजीओ है. यह एनजीओ महाराष्ट्र में पानी को लेकर काम कर रहा है.